रतलाम। शहर में कुत्तों का आतंक बढ़ता जा रहा है। गुरुवार दोपहर 12 बजे को ज्योति नगर इलाके में एक पागल कुत्ते ने आधे घंटे में दो साल के मासूम से लेकर 65 वर्षीय वृद्धा सहित 6 लोगों को काट लिया। आक्रोशित लोगों ने कुत्ते को घेरकर मार डाला। अस्पताल में भी घायलों को केवल टिटनेस के इंजेक्शन लगाए गए। एंटी रैबीज इंजेक्शन के लिए शुक्रवार को आने का कहा। इस पर परिजन ने नाराजगी जताई।
घटना के बाद घायल जिला अस्पताल पहुंचे लेकिन कर्मचारी ने टीटी इंजेक्शन लगाया। एंटी रैबीज इंजेक्शन नहीं होने का हवाला देते हुए शुक्रवार को आने का कहा। लोगाें ने घटना की जानकारी नेता प्रतिपक्ष यास्मीन शेरानी को दी। शेरानी ने अस्पताल पहुंचकर प्रभारी सिविल सर्जन डॉ.पंकज शर्मा से फोन पर बात की और नाराजगी जताई। डॉ.शर्मा ने शुक्रवार को एआरवी लगवाने का आश्वासन दिया। शेरानी का कहना है अस्पताल प्रबंधन को अवकाश वाले दिन एआरवी लगवाने की व्यवस्था करना चाहिए। शुक्रवार को भी अवकाश है जब गुरुवार को एआरवी नहीं लगाए गए तो फिर शुक्रवार को कैसे लगाएंगे।
रोज 12-15 लोग होते हैं शिकार-जिला अस्पताल में शहरी क्षेत्र में डॉग बाइट के रोजाना 12-15 मरीज आते हैं। सिविल सर्जन डॉ.पंकज शर्मा के मुताबिक एक महीने में शहरी क्षेत्र में डॉग बाइट के 400 से अधिक मामले आए थे। हर महीने यह इनकी संख्या बढ़ रही है।
दौड़ता आया, हाथ मुंह में ले लिया
अरमान के साथ हयात पिता आजाद सब्जीफरोश (12) खड़ा था। हयात ने बताया ईद मिलादुन्नबी के जुलूस से घर लौटे ही थे कि अचानक कुत्ते ने हाथ पर काट लिया।
जुलूस से लौटा था हाथ पर काटा
ओझा खाली में अरमान पिता फिरोज सब्जीफरोश (7) घर के बाहर खड़ा था तभी कुत्ता दौड़ता हुआ आया। वह कुत्ते को देखकर पीछे हटा फिर भी हाथ पर काट लिया।
डंडे से भगाया तो पैर पर काट लिया
गिल्ली डंडा खेल रहे हर्ष को कुत्ते ने काटा तो तानसिंह पिता अकरम भाभर (8) ने डंडे से कुत्ते को भगाने की कोशिश की तो कुत्ते ने उसके पैर पर काट लिया।
खेल रहे थे, जांघ पर दांत गड़ा दिए
हर्ष पिता जितेंद्र राठौड़ (11) ने बताया वह दोस्तों के साथ गिल्ली-डंडा खेल रहा था। अचानक कुत्ता दौड़ते हुए आया और जांघ पर दांत गढ़ा दिए।
दूध लेकर लौटी कि पैर पर काटा
दूध लेकर घर लौट रही 65 वर्षीय कमलाबाई पति भगवान प्रजापति को कुत्ते ने पैर पर काट लिया। बचने के प्रयास वे गिर पड़ी। इस कारण सिर में चोट आई।
घर से निकलते ही किया हमला
दो वर्षीय अयान पिता मो. इकबाल घर से निकला ही था कि कुत्ते ने हमला कर दिया। मां शकीला ने बताया कुत्ते ने अयान के पेट पर काटा। पड़ोसियों ने कुत्ते को भगाया।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva